НАЦРТ

ЗАКОН О ИЗМЕНАМА И ДОПУНАМА ЗАКОНА О ТУРИЗМУ

Члан 1.

 У Закону о туризму („Сл. гласник РС”, број 17/19), у члану 3. тачка 7) брише се.

У тачки 8) речи: „је положило стручни испит за туристичког водича и које” бришу се.

После тачке 12) додаје се тачка 12а), која гласи:

„12а) *потврдa о гаранцији путовања* јесте потврда о издатој гаранцији путовања коју као документ туристичка агенција уручује путнику и која садржи прописане податке о гаранцији путовања из које се обезбеђује покриће за уплаћен износ и која садржи податке потребне за њено активирање;”.

После тачке 24) додаје се тачка 24а), која гласи:

 „24а) *стратешки партнер*, у смислу овог закона, је домаће физичко или правно лице које са Републиком Србијом оснива ново привредно друштво ради изградње објекта од националног интереса;”.

Члан 2.

 У члану 14. после става 1. додају се нови ст. 2. и 3, који гласе:

 „Ради изградње објекта од националног интереса Република Србија може сама или са стратешким партнером оснивати привредна друштва.

 Влада ближе прописује услове, поступак и начин избора стратешког партнера, као и модел стратешког партнерства из става 2. овог члана.”.

 Досадашњи ст. 2 - 6. постају ст. 4 – 8.

 У досадашњем ставу 3, који постаје став 5, после речи: „већински” додају се речи: „или привредно друштво из става 2. овог члана”.

Члан 3.

 У члану 25. став 1. речи: „став 3.” замењују се речима: „став 5.”.

Члан 4.

У члану 63. став 1. тачка 3) речи: „тач. 3), 4), 5), 6) и 9)” замењују се речима: „тач. 3), 5), 6) и 9)”.

 Члан 5.

У члану 67. став 4. речи: „овлашћеног лица” замењују се речима „одговорног лица туристичке агенције”.

Члан 6.

У члану 68. став 1. тач. 4) и 5) мењају се и гласе:

„4) за сваког путника, односно уговорено туристичко путовање обезбеди потврду о гаранцији путовања која садржи истините податке о уговореном и продатом туристичком путовању потребне за њено активирање;

5) у прописаном облику, садржини и начину води евиденцију издатих потврда о гаранцијама путовања у централном информационом систему у области угоститељства и туризма;”.

Члан 7.

Члан 79. мења се и гласи:

„Члан 79.

„Одредбе закона у делу општих услова путовања, програма путовања, његове организације и реализације, потврде о путовању, продајне цене, отказа и рекламације односе се и на излете.

Туристичка агенција је дужна да у програм путовања за организовање излета посебно истакне обавештење да за излет није обезбеђена заштита у погледу гаранција путовања.

Министар прописује облик, садржину и начин вођења евиденције у делу излета из става 1. овог члана.”.

Члан 8.

У члану 89. ст. 5. и 6. бришу се.

 Члан 9.

У члану 92. став 2. после речи: „Туристички водич” додају се запета и речи: „туристички пратилац и локални туристички водич”.

После става 3. додају се ст. 4. и 5, који гласе:

„Лице које има положен стручни испит за локалног туристичког водича услуге може да пружа само на територији јединице локалне самоуправе или више јединица локалних самоуправа, за коју територију, по програму из члана 97. став 1. има положен стручни испит.

Лице које има положен стручни испит за локалног туристичког водича не може да обавља послове туристичког пратиоца.”.

Члан 10.

 Члан 96. мења се и гласи:

„Члан 96.

Локални туристички водич мора да има положен стручни испит за локалног туристичког водича.

Поред услова из става 1. овог члана, локални туристички водич мора да испуни услове из члана 89. става 2. овог закона.

Стручни испит за локалног туристичког водича полаже се на српском језику пред комисијом коју образује надлежни орган јединице локалне самоуправе.”.

Члан 11.

 У члану 97. став 3. речи: „став 2.” замењују се речима: „став 3.”.

После става 3. додају се ст. 4. и 5, који гласе:

„Програм из става 1. овог члана нарочито садржи познавање информативно-водичке службе у туризму, националне историје, страног језика, као и туристичких ресурса дестинације (природни и културни ресурси).

Уверење и ознака из става 3. овог члана нарочито садржe податак о јединици локалне самоуправе или више јединица локалних самоуправа, за коју територију локални туристички водич има положен стручни испит.”.

Члан 12.

У члану 106. после става 2. додаје се став 3, који гласи:

„У случају да прва регистрација моторног возила није извршена у Републици Србији, терет доказивања старости возила из става 1. овог члана је на пружаоцу услуге изнајмљивања моторних возила.”.

Члан 13.

У члану 107. став 1. после тачке 14) додаје се тачка 14а), која гласи:

„14а) за моторно возило из члана 106. став 3, поседује документацију о увозу моторног возила, као и другу релевантну документацију из које се може несумњиво утврдити старост моторног возила;”

 После става 3. додају се ст. 4. и 5, који гласе:

„Пружалац услуге дужан је да за све време пружања услуге изнајмљивања моторних возила испуњава услове из члана 106. ст. 1. и 2. овог закона.

У случају да моторно возило престане да испуњава услове из члана 103. став 1. овог закона пружалац услуге је дужан да то возило брише из евиденције моторних возила и искључи из пружања услуге изнајмљивања моторних возила.”.

Члан 14.

У члану 122. став 1. после тачке 6) додаје се тачка 6а), која гласи:

 „6а) привремено забрани привредном друштву, другом правном лицу и предузетнику обављање послова из члана 103. овог закона, ако не испуњава услове из члана 106. став 1. овог закона;”.

Члан 15.

У члану 125. став 1. после тачке 31) додаје се тачка 31а), која гласи:

 „31а) возило које је престало да испуњава услове из члана 103. став 1. овог закона не искључи из пружања услуге изнајмљивања моторних возила (члан 107. став 5);”.

Члан 16.

У члану 126. став 1. после тачке 53) додаје се тачка 53а), која гласи:

 „53а) за моторно возило из члана 106. став 3. не поседује документацију о увозу моторног возила, као и другу релевантну документацију из које се може несумњиво утврдити старост моторног возила (члан 107. став 1. тачка 14а);”.

Члан 17.

Члан 128. мења се и гласи:

„Члан 128.

Новчаном казном од 150.000 до 350.000 динара казниће се за прекршај физичко лице ако приликом обављања делатности није регистровано у одговарајућем регистру (члан 47. став 1. и члан 104. став 1).”.

Члан 18.

У члану 131. став 1. после тачке 4) тачка се замењује тачком и запетом и додаје се тачка 5), која гласи:

 „5) возило које је престало да испуњава услове из члана 103. став 1. овог закона не брише из евиденције моторних возила (члан 107. став 5).”.

Члан 19.

После члана 131. додаје се члан 131а, који гласи:

„Члан 131а

Новчаном казном у износу од 50.000 динара казниће се за прекршај физичко лице ако:

1) пружа услугу туристичког водича, туристичког пратиоца и локалног туристичког водича, а нема положен стручни испит (члан 89. став 1. и члан 96. став 1);

2) као туристички водич, туристички пратилац и локални туристички водич не пружа услуге преко привредног друштва, другог правног лица, предузетника и преко удружења туристичких водича, на основу уговора (члан 92. став 2);

3) као локални туристички водич пружа услуге изван територије јединице локалне самоуправе или више јединица локалних самоуправа, за коју територију, по програму из члана 97. став 1. има положен стручни испит (члан 92. став 4);

4) као локални туристички водич обавља послове туристичког пратиоца (члан 92. став 5).”.

Члан 20.

 Овај закон ступа на снагу осмог дана од дана објављивања у „Службеном гласнику Републике Србијеˮ.